ไอเอจีส่งท้ายลดภัยเดินทางเริ่ม197บาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ไอเอจีงัดแคมเปญลด 15% กระตุ้นประกันเดินทางท้ายปี
น.ส.นันทรัตน์ ธนานันท์ ผู้จัดการฝ่ายบริหารธุรกิจร่วมค้าเพื่อประกัน ภัยรายย่อย บริษัท ไอเอจี ประกันภัย (ประเทศไทย) ภายใต้แบรนด์ NZI เปิดเผยว่า บริษัทได้จัดรายการส่งเสริมการขายด้วยการให้ส่วนลดค่าเบี้ยประกันสูงสุด 15% กับลูกค้าที่ซื้อกรมธรรม์ “ประกันภัยร่วมทาง” (Worldwide Travel Insurance) เพื่อจับกลุ่มลูกค้าที่ชอบการเดินทางทั้งแบบรายบุคคลและแบบกลุ่ม โดยเบี้ยประกันเริ่มต้นที่ 197 บาท
สำหรับแบบประกันนี้ ประกอบด้วย 5 แผนความคุ้มครอง ได้แก่ แผนแชงเก้น สแตนดาร์ด (Schengen Standard), แผนดีลักซ์ (Deluxe), แผนบิซิเนส (Business), แผนเฟิสต์คลาส (First Class) และแผนอีโคโนมี (Economy) ซึ่งทั้ง 5 แผนได้รวมเอาประกันอุบัติเหตุ ประกันสุขภาพ รวมถึงค่าใช้จ่ายในการเคลื่อนย้ายเพื่อการรักษาพยาบาลฉุกเฉินสูงสุด 1 ล้านเหรียญสหรัฐไว้ในกรมธรรม์เดียว ซึ่งถือเป็นจุดเด่นของประกันนี้เนื่องจากเป็นที่ทราบกันดีว่า ค่าใช้จ่ายในการรักษาพยาบาลในต่างประเทศมีราคาแพงมาก NZI ได้เห็นความสำคัญในจุดนี้ จึงได้ออกแบบกรมธรรม์ ประกันภัยร่วมทาง” (Worldwide Travel Insurance)ที่รวมความคุ้มครองไว้ในกรมธรรม์เดียว เพื่อสร้างความอุ่นใจให้แก่นักเดินทาง ส่วนช่องทางขายนั้นจะผ่านทั้งบริษัทนายหน้าท่องเที่ยว ซึ่งสามารถออกใบรับรองประกันภัยที่ให้ความคุ้มครองได้ทันที หรือซื้อผ่านทาง NZI โดยตรงสำหรับแผนอีโคโนมี และ 249 บาทสำหรับแผนแชงเก้น แสตนดาร์ด
โดยมอบส่วนลดสูงสุด 15% และของแถมพิเศษ ตั้งแต่บัดนี้ถึง 31 ธันวาคม ศกนี้ โดยกรมธรรม์ประกันภัย “ประกันภัยร่วมทาง” (Worldwide Travel Insurance) 
 
“สำหรับผู้ที่ต้องการเดินทางเข้าประเทศในแถบทวีปยุโรป ในกลุ่มแชงเก้น (Schengen) ต้องมีการทำประกันภัยการเดินทางที่ให้ความคุ้มครองขั้นต่ำตามที่กฎหมายในกลุ่มประเทศนี้กำหนดเพื่อใช้เป็นเอกสารประกอบในการขอวีซ่า ซึ่งประกันภัยการเดินทาง 4 ใน 5 แผนของ NZI ได้แก่ แผนแชงเก้น แสตนดาร์ด, แผนดีลักซ์, แผนบีซีเนส, แผนเฟิร์ส คลาส ได้ถูกออกแบบมาเพื่อใช้เป็นเอกสารประกอบในการขอวีซ่าเข้าประเทศในกลุ่มแชงเก้นโดยเฉพาะ แตกต่างกันตามระดับความคุ้มครองและเบี้ยประกันภัย นอกจากนี้ยังมีความคุ้มครองจากความเสี่ยงภัยที่ผู้เดินทางมักไม่คาดคิด อาทิ ให้ความคุ้มครองการพลาดการต่อเที่ยวบิน การล่าช้าและการสูญหายของกระเป๋าเดินทาง การสูญเสียของเงินส่วนตัวจากการถูกปล้น หรือจี้โดยใช้กำลังขู่เข็ญ และการชดเชยเงินสดค่าพักรักษาตัวในโรงพยาบาลในฐานะผู้ป่วยในอันเนื่องจากอุบัติเหตุหรือการเจ็บป่วยสูงสุด 20 วัน เป็นต้น โดย NZI เป็นแบรนด์ของกลุ่มบริษัท ไอเอจี ซึ่งเป็นหนึ่งในผู้นำทางด้านธุรกิจประกันวินาศภัยในออสเตรเลีย นิวซีแลนด์ อังกฤษ และในภูมิภาคเอเชีย ที่มีประสบการณ์ความเชี่ยวชาญในการรับประกันภัยส่วนบุคคลและพาณิชยกรรมที่หลากหลาย และได้รับการจัดระดับโดย S&amp;P ให้อยู่ในระดับ "A+" หรือบริษัทประกันภัยที่มี "ความเข็มแข็งทางด้านการเงิน" จากปัจจัยเสริมดังกล่าวทำให้เราเชื่อมั่นว่า ประกันภัยการเดินทาง “ร่วมทาง” (Worldwide Travel Insurance) จะเป็นอีกแนวทางหนึ่งที่ทำให้นักเดินทางอุ่นใจในทุกขณะที่ต้องเดินทาง” นางสาวนันทรัตน์ ธนานันท์ กล่าว

ทั้งนี้ ผู้สนใจแผนประกันภัยการเดินทาง “ร่วมทาง” (Worldwide Travel Insurance) สามารถซื้อได้จากทราเวลเอเยนต์ชั้นนำทั่วประเทศไทย และสามารถออกใบรับรองการประกันภัยที่ให้ความคุ้มครองได้ทันที หรือสามารถสั่งซื้อประกันภัยโดยตรงที่ NZI Contact Center โทรศัพท์ 02 207 0266 ต่อ 40304034